lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv nl lv nb lv lv es uk es en en lv lv lv lv de lv eu lv lv lv lv lv fi lv lv fi lv lv lv lv lv lv lv ru lv fi lv lv lv lv lv de lv lv lv lv lv de lv lv lv ceb de lv lv lv lv lv az lv hbs_lat lv lv lv lv lv lv de sk en sk hbs_lat lv lv sk hbs_lat uk en en lv id es es en lv lv
Valmieras vasaras teātra festivāla laikā "Riga IFF"
2019. gada 15. jūlijs 13:08
Valmieras vasaras teātra festivāls šogad norisināsies no 2. līdz 4. augustam. Ar devīzi "Dzīvā pilsēta" tas aicinās mesties piedzīvojumos bērnus, jauniešus un viņu vecākus. Līdztekus deviņām izrādēm, kuras tiks izrādītas teātrim neierastās vietās, izrāžu apmeklētājiem, valmieriešiem un pilsētas viesiem tiks piedāvāta plaša paralēlā programma, kas ļaus izdzīvot piedzīvojumus arī ārpus izrāžu norises vietām. Gaidīts notikums lieliem un maziem ir brīvdabas kino vakari, kuri tapuši sadarbībā ar Rīgas Starptautisko kino festivālu.
Foto"Arēnā Rīga" aizvadīts Stinga koncerts
Mirusi oskarotā aktrise Luīze Flečere
"Iestājies morāls nogurums..." Kas notiks ar latviešu ceļotāju pāri Āfrikā?
Ko darīt Lietuvas muzejos? Zirgi, dzintari un mūsdienu māksla
Mājās piemirsta analogais ieraksts. Vinila dienā prezentēs retu Latvijas grupas “Opus” skaņuplati
Video"Precētais" Enrike Iglesiass koncerta laikā skūpstās ar fani
Kino programma piemērota visu vecumu skatītājiem, bet jo īpaši bērniem un jauniešiem. Kompaktajā trīs filmu izlasē iekļautie darbi ir aizvadīto gadu RIGA IFF bērnu filmu programmas Kids Weekend lielākās veiksmes - bērnu žūrijas laureātes un skatītāju iemīļotas filmas. Tie ir aizrautīgi un sirsnīgi piedzīvojumu stāsti, kas savos vēstījumos patīkami atšķiras no tā, ko esam pieraduši redzēt uz lielajiem ekrāniem. Visas filmas tiks demonstrētas ar subtitriem latviešu valodā, un to sākums plkst. 22.00, pavisam neilgi pēc saules rieta. Kino skatīšanās notiks Festivāla centrā, Vecpuišu parkā, Valmierā. Brīvdabas kino seansi apmeklētājiem bez maksas.
2. augustā / 213. ISTABA / rež. E. Lindbloma / Zviedrija / 2017 Filma stāstīs par istabu ar numuru 213, kurā negaidītu notikumu dēļ tiek izmitinātas meitenes. Te neiztikt bez mīklainiem notikumiem, kas neviļus noved pie jautājuma – vai leģenda par nometnē mājojošo spoku ir patiesa? Filma 2017. gadā saņēmusi RIGA IFF bērnu žūrijas balvu. Ieteicamā auditorija: 9+
3. augustā / LOS BANDO / rež. Kristians Lo / Norvēģija, Zviedrija / 2018 Stāsts par rokgrupu Los Bando Immortale, kurai ir lieli sapņi, bet trūkst basģitārista, un… Aksels īsti neprot dziedāt. Viss mainās, kad grupai pievienojās deviņgadīgā čelliste Tilda un vietējais sacīkšu braucējs Martins negaidīti piekrīt grupu vest līdz Trumsē, kur notiks Norvēģijas roka čempionāts. Filma 2018. gadā saņēmusi RIGA IFF bērnu žūrijas balvu. Ieteicamā auditorija: 7+
4. augustā / GĀJPUTNI / rež. Olivjē Ringers / Beļģija, Francija / 2019 Filma stāsta par Keitiju, kuras dzimšanas diena ir 29. februārī. Tēvs viņai uzdāvina savādu dāvanu – olu, no kuras jāizšķiļas putnēnam. Turpat blakus ir arī Margo, kura nogurusi no ķīviņiem ar vecākiem. Taču brīdī, kad noslēpumainā ola beidzot šķiļas, abas meitenes tiek ierautas neaizmirstamā ceļojumā. Filma atzīta par labāko Eiropas bērnu filmu asociācijas (ECFA) balsojumā. Ieteicamā auditorija: 7+
Ilggadējā sadarbība abu festivālu starpā ir lieliska iespēja papildināt viena festivāla programmu un atzīmēt otra festivāla tuvošanos – Rīgas Starptautiskais kino festivāls šogad notiks no 17. līdz 27. oktobrim.
Visas Valmieras vasaras teātra festivāla dienas Vecpuišu parkā darbosies Festivāla centrs. Tas tiks iekārtots sadarbībā ar Biznesa, mākslas un tehnoloģiju augstskolas RISEBA rīkoto starptautisko vasaras skolu FestivaL’and 2.0. Jaunievedums šajā gadā - centrā būs īpaši iekārtota pop - up radio studija, kurā ikviens varēs līdzdarboties - ieklausoties un rosinot sarunas ar režisoriem, aktieriem un interesantiem cilvēkiem. Savukārt sestdien Latvijas Laikmetīgās mākslas centrs piedāvās dažādu mākslinieku praktiskas meistardarbnīcas bērniem un jauniešiem, ļaujot izglītoties un pašu spēkiem veidot ieskatu mākslas pasaulē. Visas aktivitātes Festivāla centrā apmeklētājiem bez maksas.
Foto "Arēnā Rīga" aizvadīts Stinga koncerts
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsta analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Šausmas lībiešu apmetnē. Kā izskatās pašmāju mistērijas “Upurga” uzņemšanas laukumā?
Glābjot baznīcas un pilis padomju varas ēnā
Jauns Paskāla Mersjē romāns – "Vārdu svars"
Viņu 100. jubilejā apsveica Baidens. Pieminot mūžībā aizgājušo Vilhelma Purvīša meitu Marionu
Kultūras un izklaides notikumi
Vai pašmāju pasākumu rīkotāji boikotē Krievijas kultūru?
Arstarulsmirus izsakās par seno konfliktu ar reperi Ozolu
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa